Diari Oficial de la Generalitat Valenciana


Sumari del DOGV 9176, del 17-09-2021 (2021/9048)

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil La Palmera, amb codi 19360369, de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9176

Data del DOGV
:   17-09-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/9048


Data del document
:   26-08-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 d'agost de 2021, de la Conselleria d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil La Palmera, amb codi 63754241, de València. [2021/9048]  
Antecedents de fet  
Primer. El centre privat d'Educació Infantil La Palmera, amb codi 17073813, de València, està autoritzat per Ordre de 29 de juny de 2001, de la Conselleria de Cultura i Educació, per la qual es concedeix autorització d'obertura i funcionament a diversos centres docents privats de nova creació d'Educació Infantil de I i II cicle, que s'especifiquen en l'annex.  
Segon. En data 21 de juny de 2021 es rep informe de la Inspecció Educativa de 16 de juny de 2021 que comunica el cessament d'activitats del centre privat La Palmera, amb codi 59833652, de València i eleva la proposta de tramitació del corresponent expedient d'extinció de l'autorització del citat centre. Aquest informe s'acompanya de la declaració jurada de la representant de la titularitat del centre, signada el 15 de juny de 2021, on expressa el tancament i cessament d'activitats des de l'any 2013.  
Tercer. Vist que el cessament d'activitats docents d'aquest centre no comporta cap greu perjudici per a l'interés públic.  
  
Fonaments de dret  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Vist l'article 16 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats, així com que l'extinció de l'autorització podrà acordar-se a instàncies del titular del centre.  
Tenint constància del fet fefaent del cessament efectiu de l'activitat, segons declaració jurada de la representant de la titularitat del centre i informe de la Inspecció Educativa, resolc:  
  
Únic  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Denominació genèrica del centre: centre privat d'Educació Infantil  
  
Denominació específica del centre: La Palmera.  
Titular: CEI La Palmera, SL.  
Domicili: c/ Florista, núm.11  
Localitat: València. CP: 46709.  
Província: València.  
Codi: 70760280.  
La present resolució tindrà els seus efectes acadèmics a l'inici del curs escolar 2021-2022.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 26 d'agost de 2021.- El conseller d'Educació, Cultura i Esport: Vicent Marzà i Ibáñez.